યુટિલિટી ડેસ્કઃ જ્યારે ઘરેણાની ખરીદી અથવા વેચતા હોઇએ ત્યારે કિંમતને કેલક્યુલેટ કરતા પહેલા તેની શુદ્ધતાનું વિશ્લેષણ કરવામાં આવે છે. સોનાની કિંમત તેની શુદ્ધતા પર આધાર રાખે છે. જેને કેરેટમાં માપવામાં આવે છે. એક સરખા વજનના બે ટૂકડાને કેરેટના આધારે અલગ-અલગ મૂલ્ય આપવામાં આવે છે. સોનાનું શુદ્ધ રૂપ 24 કરેટ હોય છે. જોકે 24 કેરેટ સોનું નરમહોય છે અને તેનો આકાર બગડી શકે છે. મજબૂતી અને ડિઝાઇનિંગ માટે તેમાં અન્ય ધાતુને મિશ્રિત કરવામાં આવે છે. જેથી તેને સુંદર ડિઝાઇન કરવામાં મદદ મળે છે.